open-index/open-wikipedia-markdown huggingface dataset:
As I Am

**As I Am** on laulaja-pianisti Alicia Keysin kolmas studioalbumi, joka julkaistiin marraskuussa 2007. Se debytoi Billboard 200 -listan ykkösenä myyden 742&nbsp;000 kappaletta. Sitä on myyty maailmanlaajuisesti yli viisi miljoonaa kappaletta. Albumilta julkaistiin singlet *No One*, *Like You'll Never See Me Again*, *Teenage Love Affair* ja *Superwoman*.

Albumi nousi Suomen virallisen listan sijalle 24.

## Kappaleet
# As I Am (Intro) (Alicia Keys) (1:52)
# Go Ahead (Alicia Keys, Mark Batson, Kerry Brothers, Jr., Marsha Ambrosious) (4:36)
# Superwoman (Alicia Keys, Linda Perry, Steve Mostyn) (4:34)
# No One (Alicia Keys, Kerry Brothers, Jr., George M. Harry) (4:14)
# Like You'll Never See Me Again (Alicia Keys, Kerry Brothers, Jr.) (5:15)
# Lesson Learned (feat. John Mayer) (Alicia Keys, John Mayer) (4:14)
# Wreckless Love (Alicia Keys, Matthew Kahane, Harold Lilly) (3:53)
# The Thing About Love (Alicia Keys, Linda Perry) (3:50)
# Teenage Love Affair (Alicia Keys, Matthew Kahane, Harold Lilly, Josephine Bridges, Carl Hampton, Tom Nixon) (3:10)
# I Need You (Alicia Keys, Mark Batson, Harold Lilly, Paul L. Green) (5:10)
# Where Do We Go from Here (Alicia Keys, Kerry Brothers, Jr., Harold Lilly, Mary Frierson, Johnnie Frierson) (4:11)     
# Prelude to a Kiss (Alicia Keys) (2:08)
# Tell You Something (Nana's Reprise) (Alicia Keys, Novel Stevenson, Ron Haney, Kerry Brothers, Jr., Paul L. Green, Steve Mostyn) (4:28)
# Sure Looks Good to Me (Alicia Keys, Linda Perry) (4:34)
**Bonuskappaleet**
# Waiting for Your Love (Englanti / Japani)
# Hurts So Bad (Japani)

## As I Am: The Super Edition

Albumista julkaistiin erityispainos 11. marraskuussa 2008 kolmella lisäkappaleella ja live-DVD:llä. DVD sisältää viisi live-esiintymistä, jotka nauhoitettiin Lontoon *Coronet Theatre*ssa 11. heinäkuuta 2008.

**Lisäkappaleet**
# Another Way to Die (Jack Whiten kanssa) (Jack White) (4:24)
# Doncha Know (Sky Is Blue) (Alicia Keys, Linda Perry) (4:26)
# Saviour (Alicia Keys, J.Splash, Harold Lilly, Paul L. Green) (3:22)

**DVD - Live from The Coronet Theatre (Lontoo)**
# You Don't Know My Name
# Superwoman
# No One
# Teenage Love Affair
# If I Ain't Got You

## Singlet

## Musiikkivideot

## Listasijoitukset

## Arvostelut
*Helsingin Sanomat 
* Keskisuomalainen 
* Soundi 
* MBnet.fi 
* DNA Internet 
* Findance 
* V2.fi 
* Vertigo 

## Lähteet
Steven MacLean

**Steven MacLean** (s. 4. joulukuuta 1954) on entinen kanadalainen astronautti ja Kanadan avaruusjärjestön johtaja 2. syyskuuta 2008 alkaen. 

MacLean syntyi Ottawassa. Hän on naimisissa Nadine Wielgopolskin kanssa, ja perheessä on kolme lasta. Hän suoritti fysiikassa kandidaattitutkinnon vuonna 1977 ja väitteli vuonna 1983 laser- ja optiikka-alalta. Hän työskenteli vuodet 1974–1976 York Universityn urheilun ja viestinnän johtotehtävissä. Vuodet 1976–1977 hän oli Kanadan olympiavalmennettavien joukossa (Canadian National gymnastics team).

Joulukuussa 1983 MacLean valittiin kuuden kanadalaisen astronauttioppilaan joukkoon, ja hänen koulutuksensa alkoi helmikuussa 1984.
Hän lensi sukkulan STS-52 kyydissä 22. lokakuuta – 1. marraskuuta 1992. Hän toimi erilaisissa tehtävissä, jotka liittyivät sukkulassa ja ISS-avaruusasemalla käytettävään Canadarm-nosturiin. Vuonna 1994 MacLean alkoi johtaa Kanadan astronauttiohjelmaa. Hän sai lisäkoulutusta astronauttitehtäviin NASAssa ja lensi STS-115-sukkulalennolla 9. syyskuuta – 21. syyskuuta 2006. Hän käytti tuolla lennolla ensimmäisenä kanadalaisena ISS:n Canadarm2-robottikäsivartta.

## Lähteet

## Aiheesta muualla
*Canadian Space Agency President's biography 
*NASA astronaut biography
*Spacefacts biography of Steven MacLean
*Lentoa STS-115 edeltävä haastattelu  (19.7.2006) 
*IAF:n sivustolla esitetty elämäkerta
Harri Toivanen

**Harri Toivanen** (s. 26. heinäkuuta 1955) on suomalainen uransa lopettanut jalkapalloilija ja jääkiekkoilija.

Hyökkääjänä jalkapalloa pelannut Toivanen edusti urallaan muun muassa Reipasta 1971–1976 ja 1986 sekä FC Kuusysiä 1980–1981. Hän voitti Reippaassa Suomen Cupin 1974. Toivanen pelasi urallaan kaikkiaan 36 pääsarjatason ottelua, joissa hän teki 10 maalia.

Jääkiekossa Toivanen pelasi SM-Liigaa Kiekkoreippassa 1976–1985. Hän on myös valmentanut muun muassa Pelicansin A-nuoria.

## Lähteet
.edu

**.edu** on sponsoroitu ylätason verkkotunnus, jonka nimi tulee englannin kielen sanasta *education*, suomeksi "koulutus". Tunnusta käytetään opetustarkoituksiin lähinnä Yhdysvalloissa. Tunnusta ylläpitää VeriSignin operoima *Educause*. Tunnus otettiin käyttöön 1985.
Urho Partanen

**Urho Partanen** (s. 8. syyskuuta 1941) on suomalainen jalkapalloilija ja jääpalloilija.

Jalkapallossa puolustajana pelannut Partanen edusti urallaan Lappeenrannan Palloa 1960–1961 ja 1964–1966, Simpeleen Urheilijoita 1962–1963, Lahden Reipasta 1967–1970, 1972–1975 ja 1981 sekä FC Kuusysiä 1971. Hän voitti Reippaassa Suomen mestaruuden 1970 ja Suomen Cupin kolmesti vuosina 1972–1974. Partanen pelasi urallaan kaikkiaan 139 pääsarjatason ottelua, joissa hän teki 14 maalia. Partanen pääsi myös Suomen maajoukkueeseen, jossa hän pelasi kaksi maaottelua vuonna 1967.

Jääpallossa Partanen pelasi pääsarjatasolla 20 kautta edustaen seuroja Veiterä, Lappeenrannan Pallo, Lahden Reipas, Akilles, Mikkelin Palloilijat ja HIFK. Maajoukkueessa hän pelasi 79 A-maaottelua ja 2 B-maaottelua. Maaleja hän teki maajoukkueessa neljä. Suomen Jääpalloliitto valitsi Partasen vuoden jääpalloilijaksi vuonna 1972. Urho Partasen veljistä Veikko ja Erkki pelasivat myös jääpalloa pääsarjatasolla.

## Lähteet
Alfred Lichtwark

**Alfred Lichtwark** (14. marraskuuta 1852 Hampuri - 13. tammikuuta 1914 Hampuri) oli saksalainen Hampurissa toiminut taidehistorioitsija, museonjohtaja ja pedagogi. Hän oli yksi museopedagogiikan ja taidekasvatusliikkeen perustajista.

Lichtwark oli Hampurin taidehallin ensimmäinen johtaja vuodesta 1889 alkaen. Hän toi museolle maailmanlaajuista mainetta löytämällä uudelleen merkittävät gotiikan ajan hampurilaiset maalarit Mestari Francken ja Mestari Bertramin, sekä romantiikan ajan maalarit Rungen ja Friedrichin. Hän myös hankki museoon näiden taiteilijoiden teoksia ja laajensi monien uudempien taiteilijoiden, kuten ranskalaisten impressionistien teosten kokoelmaa museossa.

## Lichtwark ja taidekasvatus

Lichtwarkin teosta *Taideteoksia oppimassa* (*Übungen in der Betrachtung von Kunstwerken* 1897) pidetään taidekasvatuskirjallisuuden klassikkona. Se on yksi ensimmäisistä teoksista, jossa pohditaan museossa tehtävää taidekasvatusta ja yleisötyötä. Kirja käännettiin suomeksi noin kolmekymmentä vuotta ilmestymisensä jälkeen. Koulutusaatteet yleensäkin tulivat Suomessa 1800-luvun alkupuolelta toiseen maailmansotaan asti pitkälti saksalaiselta kielialueelta.

Lichtwark painotti omakohtaista kokemusta, eli lasten saattamista taideteosten äärelle. Taiteen ymmärtäminen lähti avoimesta havainnoinnista ja vastaanottaminen edellytti heittäytymistä katsomistilanteeseen. Teoksen äärellä tuli viipyä mahdollisimman pitkään ja pienimmästäkin yksityiskohdasta voitiin keskustella. Lichtwark kuitenkin varoitti opettajia tyrkyttämästä omia mielipiteitään. Oppilaiden tuli saada ajatella vapaasti.

Lapsiin oli Lichtwarkin mukaan hyvä vaikuttaa taidekasvatuksen keinoin jo varhain. Heille oli hyvä tarjota taidetta aloittaen helposti avautuvista ja tutuimmista teoksista. Sen jälkeen oli vaikeampien ja moniselitteisempien teosten vuoro. Hyvä kohde aloitukselle oli myös paikallinen aikalaistaide, joka todennäköisesti sisälsi jotain tuttua.

## Lichtwark-palkinto
Lichtwarkin nimeä kantava palkinto perustettiin vuonna 1951 Lichtwarkin 100-vuotissyntymäpäivän kunniaksi. Palkinto jaetaan joka viides vuosi.

## Julkaisuja

* Taideteoksia oppimassa, Porvoo: WSOY, 1926.

## Kirjallisuutta

* Tapio Suominen: *Alfred Lichtwark: saksalaisen taidekasvatusliikkeen jäljillä*. Tampere: Tampereen taidemuseo, 1999. (Tampereen taidemuseon julkaisuja; 85). Lisensiaatintutkimus. 
* Rudolf Großkopff: *Alfred Lichtwark*. Ellert und Richter, Hamburg 2002,  (elämäkerta)
* Nobumasa Kiyonaga: *Alfred Lichtwark: Kunsterziehung als Kulturpolitik*. Kopäd, München 2008, 

## Lähteet

## Aiheesta muualla
* Lichtwark-seura, Hampuri
Tommi Sova

**Tommi Sova** (s. 8. huhtikuuta 1975) on suomalainen yritysjohtaja ja entinen jääkiekkoilija.

Jääkiekkoilijana Sova oli Kärppien junioripelaaja. Hän edusti Suomea alle 18-vuotiaiden EM-kilpailuissa 1993 ja nuorten MM-kilpailuissa 1995. Sova pelasi I-divisioonaa Kärpissä vuosina 1993–1994, SM-liigaa Jokereissa 1994–1996 ja SaiPassa 1996–2000 ja 2001–2002. Jokereissa hän oli voittamassa SM-kultaa kaudella 1995–1996. Kauden 2000–2001 hän pelasi englantilaisessa Newcastle Jestersissä. Hyökkääjänä pelanneen Sovan ura päättyi polvivamman seurauksena.

Vuodesta 2010 alkaen Sova oli Intrumin Suomen toimitusjohtaja. Vuoden 2024 alussa hänet nimitettiin Intrumin Pohjois-Euroopan alueen toimitusjohtajaksi ja Intrum-konsernin johtoryhmään.

## Lähteet
Kootut levyt osa 8 (Olavi Virta)

**Kootut levyt osa 8** on vuonna 1994 julkaistu Olavi Virran kokoelmalevy, johon on koottu hänen levytyksiään vuodelta 1952.

Kappaleen ”Punatukkaiselle tytölleni” Virta levytti uudelleen vuonna 1963. ”Nukkumatti” on eri kappale kuin Virran myöhemmin vuonna 1955 levyttämä samanniminen sävelmä.

## Kappaleet
# Punatukkaiselle tytölleni [tango] (3:00)
# Sinulle yksin [slowfox] (2:50)
# Rakas petturi [tango] (2:50)
# Metsäkukkia [valssi] (2:49)
# Kaipaan kahta sanaa [tango] (3:02)
# Rööperin Raija [jenkka] (2:51)
# Yksin hämärässä [tango] (3:05)
# Tähtien tuikkiessa [foxtrot] (2:53)
# Sydän oletko rakastunut [tango] (2:56)
# Muistoista rakkain [valssi] (2:43)
# Vuoden vaihtuessa [valssi] (2:40)
# Näin lapsuusjouluina laulettiin [joululaulu] (3:47)
# Huojuvain palmujen alla [valssi] (3:44)
# Sanoja vain [tango] (2:30)
# Tuo toinen [tango] (3:23)
# Pieni satu vain [foxtrot] (2:46)
# Laulajan ystävä [tango] (2:54)
# Petteri Punakuono [foxtrot] (2:53)
# Nukkumatti [slowfox] (3:16)
Pirjo Viitanen

**Pirjo Liisa Viitanen** (s. 19. heinäkuuta 1944 Hämeenlinna) on suomalainen tanssija, tanssinopettaja ja koreografi.

Viitanen opiskeli Helsingissä Modernin tanssin opistossa Riitta Vainion johdolla vuosina 1964–1967. Hän on opiskellut tanssia ulkomailla Lontoossa, New Yorkissa, Pariisissa, Tukholmassa, Kölnissä ja Oslossa.

Viitanen toimi vuonna 1973–1974 Suomen Tanssitaiteilijain Liiton puheenjohtajana ja Pohjanmaan taidetoimikunnassa 2004–2006. Hän johti kymmenen vuoden ajan Keski-Pohjanmaan kulttuuriopiston tanssitaiteen linjaa ja oli vuonna 1994 perustamassa Kokkolaan talvitanssitapahtumaa, jota hän johti 17 vuoden ajan.

## Tunnustukset
* taiteilijaeläke 2005
* Keski-Pohjanmaan rahaston kulttuuripalkinto 2012

## Lähteet
Reich mir nicht deine Hand

**Reich mir nicht deine Hand** on Bushidon kahdestoista single ja toinen single 7 albumilta ja se julkaistiin marraskuussa 2007.

## Listasijoitukset

## Lähteet
Alles Gute kommt von unten

**Alles Gute kommt von unten** on Bushidon kolmastoista single ja ainoa single Ersguterunge Sampler Vol. 3 – Alles Gute kommt von unten kokoelmalevyltä ja se julkaistiin joulukuussa 2007. Kappaleessa olivat mukana myös Chakuza ja Kay One.

## Listasijoitukset

## Lähteet
Prix du roman Fnac

**Prix du roman Fnac** on ranskalaisen kirjakauppaketjun Fnacin vuonna 2002 perustama kirjallisuuspalkinto.

Palkinnon myöntää lautakunta, johon kuuluu 400 asiantuntijajäsentä ja 500 kirjamyyjää, jotka valitsevat palkinnon saajan 30 nimikkeestä, jotka on aiemmin valittu 300 Ranskassa ilmestyneen teoksen joukosta. Palkinnon sai ensimmäisen kerran ulkomaalainen teos vuonna 2010, jolloin palkinnon sai Sofi Oksasen teos *[[Puhdistus]]*.

## Palkitut
* 2002 Dominique Mainard, *[[Leur histoire]]*, Joëlle Losfeld
* 2003 Pierre Charras, *[[Dix-Neuf Secondes]]*, Mercure de France
* 2004 Jean-Paul Dubois, *[[Une vie française]]*, L'Olivier
* 2005 Pierre Péju, *[[Le Rire de l'ogre]]*, Gallimard
* 2006 Laurent Mauvignier, *[[Dans la foule]]*, Minuit
* 2007 Nathacha Appanah, *[[Le Dernier Frère]]*, L'Olivier
* 2008 Jean-Marie Blas De Roblès, *[[Là où les tigres sont chez eux]]*, Zulma
* 2009 Yannick Haenel, *[[Jan Karski roman|Jan Karski]]*, Gallimard
* 2010 Sofi Oksanen, *[[Puhdistus]]*, Stock
* 2011 Delphine de Vigan, *Rien ne s'oppose à la nuit*, Lattès
* 2012 Patrick Deville, *Peste et Choléra*, Seuil
* 2013 Julie Bonnie, *Chambre 2*, Belfond
* 2014 Benjamin Wood, *Le Complexe d'Eden Bellwether*, Zulma

## Lähteet
Ching Ching

**Ching Ching** on Bushidon neljästoista single ja ensimmäinen single Heavy Metal Payback albumilta ja se julkaistiin syyskuussa 2008. Kappaleen sanoittivat Bushido, Chakuza ja DJ Stickle.

## Listasijoitukset

## Lähteet
.mil

**.mil** on yksi alkuperäisistä ylätason verkkotunnuksista (.com, .edu, .gov, .mil, ja .org). *.mil* on otettu englannin kielen sanasta *military* ja se on tarkoitettu Yhdysvaltain puolustusministeriön käyttöön. Tunnus otettiin käyttöön vuonna 1985.
Harri Virtanen

**Harri Juhani Virtanen** (s. 2. toukokuuta 1963 Sippola) on suomalainen käsikirjoittaja ja dramaturgi, koulutukseltaan teatteritaiteen maisteri. Virtanen on ollut tekemässä monia TV-sarjoja sekä käsikirjoittajana että script editorina, muun muassa Nelosen *[[Kylmäverisesti sinun]]* -poliisisarjaa.

Virtanen toimi vuodesta 2006 Yle TV1:n draamasta, fiktiosta ja viihteestä vastaavana ohjelmapäällikkönä. Sitä ennen Virtanen toimi muiden muassa Nelosen käsikirjoituspäällikkönä sekä Teatterikorkeakoulun dramaturgian professorina (2003–2006). Vuoden alusta marraskuun alkuun 2011 Virtanen työskenteli WSOY:n kaunokirjallisuuden kustantajana. 

Virtanen on kouluttautunut Kööpenhaminassa jungilaiseksi psykoanalyytikoksi (2007–2011) ja pitänyt yksityisvastaanottoa Helsingin Alppilassa vuodesta 2011. Hän toimii perheneuvontajohtajana Porvoon perheasiain neuvottelukeskuksessa.

Virtanen oli naimisissa Pirjo Luoma-ahon kanssa 1987–96, ja heillä on kaksi lasta. Vuonna 2007 hän avioitui Sofia Aminoffin kanssa.

## Lähteet

## Aiheesta muualla
* 
*
Orzeł-luokka

**Orzeł-luokka** oli Puolan laivaston sukellusveneluokka, johon kuului kaksi alusta. Alukset palvelivat toisessa maailmansodassa, jolloin alukset pakenivat Britanniaan. *ORP Sęp* palasi sodan päätyttyä Puolaan, jossa se romutettiin.

Alukset valmistettiin 1930-luvulla Alankomaissa, vaikka ne piti valmistaa alun perin Britanniassa. Hinta oli kuitenkin kohtuuton ja Britannian amiraliteetti ilmoitti olevan mahdotonta valmistaa sukellusvene, joka kulkisi pinnalla yli 20 solmun nopeudella. Alukset tilattiin siten Alankomaista, jolloin niiden suunnittelu perustui Alankomaiden laivaston O-19-luokan sukellusveneisiin. Alukset poikkesivat kuitenkin merkittävästi esikuvastaan, koska niiden piti kyetä toimimaan sekä matalassa Itämeressä että syvemmissä merissä. Alukset olivat toisen maailmansodan alkaessa liittoutuneiden uudenaikaisimpia sukellusveneitä.

## Lähteet
*
*
*
*
*

### Viitteet

## Aiheesta muualla
*Orzel-luokan valmistus ja toimitus
WWE SmackDown vs. Raw 2011

**WWE SmackDown vs. Raw 2011** on vuonna 2010 lokakuussa ilmestynyt WWE SmackDown! -pelisarjaan kuuluva showpainipeli. Pelin on kehittänyt Yuke's ja julkaissut THQ.

## Pelattavuus
WWE SmackDown vs. Raw 2011 julkaistiin Amerikassa 26. päivä ja Suomessa 29. päivä. Pelin uutuus pelimuoto on WWE Universe, joka on uusi tarinatila. Se luo uudet ottelut joka viikko, joita voi muokata mieleisikseen. Se on erilainen jokaisella kerralla, eikä se lopu koskaan. Se muistuttaa General Manager pelimuotoa, jossa luotiin ja oteltiin ottelut katsojamäärän nostamiseksi. Hahmojen show’ta voi vaihtaa mielin määrin, sekä heistä voi tehdä vihollisia tai ystäviä.

Road to Wrestlemania-pelimuoto palaa uusilla tarinoilla. Pelissä pystyy jälleen olemaan vapaammin backstageilla, kuntosalilla, pysäköintihallissa yms. Pelin Xbox 360 ja Playstation 3-versioihin julkaistiin 21. joulukuuta 2010 DLC (downloadable content)-paketti, jonka lataamalla saa pelattavaksi WWE Supertähdet Wade Barrettin, Justin Gabrielin, David Otungan, Legendat Lex Luger ja British Bulldog, sekä WWE Divan Laylan. Paketista saa pelattavakseen uuden areenan, NXT areenan.

## Henkilöt

;RAW:

* Sheamus
* David Hart Smith
* Tyson Kidd
* Alicia Fox
* The Miz
* Triple H
* Chris Jericho
* Edge
* John Cena
* Randy Orton
* John Morrison
* R-truth
* Evan Bourne
* Eve
* Melina
* Shawn Michaels
* Batista
* Mark Henry
* Santino Marella
* Ted DiBiase
* Primo
* William Regal
* Zack Ryder
* Vladimir Kozlov
* Goldust
* Yoshi Tatsu
* Ezekiel Jackson
* Gail Kim
* Brie Bella
* Nikki Bella
* Natalya
* Maryse
* Justin Gabriel
* Wade Barrett
* David Otunga
* Mr. McMahon

;Smackdown:

* Drew McIntyre
* Vance Archer
* Luke Gallows
* Kane
* Dolph Ziggler
* The Undertaker
* Rey Mysterio
* Big Show
* CM Punk
* Kofi Kingston
* Jack Swagger
* Christian
* Kelly Kelly
* Beth Phoenix
* Matt Hardy
* MVP 
* Chavo Guerrero
* JTG
* Shad
* Cody Rhodes
* Finlay
* Michelle McCool
* Hornswoggle
* Layla
* Paul Bearer
* Shelton Benjamin
* Mike Knox

;Legendat:

* Bret Hart
* British Bulldog
* Lex Luger
* Stone cold
* The Rock
* Terry Funk
* Jimmy Snuka
* Jake Roberts
* Ricky Steamboat
* Rob Van Dam

## Areenat

* SmackDown
* RAW
* Superstars
* SummerSlam
* WrestleMania
* Hell in a Cell
* Judgement Day
* The Bash
* Night of Champions
* Breaking Point
* Royal Rumble

* Bragging Rights
* Survivor Series
* TLC
* Elimination Chamber
* Extreme Rules
* Backlash
* Tribute to the Troops
* ECW
* Druid Arena
* NXT Arena

## Arvostelu
Peli sai julkaisunsa jälkeen pääosin positiivista ja vaihtelevaa arvostelua. GameRankings ja Metacritic laskivat pelin arvosteluista keskimääräiseksi arvosanaksi 80/100 PS2 versiolle, kun taas PS3 versio sai 74 ja 77/100. Sitä vastoin Xbox 360 sai arvosanaksi 75-77/100 ja Wii 72-74/100. Huonoimmat arvostelut sai PSP versio, joka keräsi 60-62/100.

## Aiheesta muualla
* http://caws.ws/svr2011/
* http://www.smackdownvsraw.com/ 

## Lähteet
Sorsastus

**Vesilintujen metsästys** eli **sorsastus** on yksi metsästyksen muoto. 

Suomessa sorsastus alkaa vuosittain 20. elokuuta klo 12 ja päättyy joulukuun lopussa. Suomessa sorsastukseen osallistuu noin 100–200 tuhatta metsästäjää. Vuoden 2012 sorsastuskauden aikana Suomessa ammuttiin kaikki metsästysalueet huomioiden kaikkiaan 457 500 vesilintua.

Sekä BirdLife Suomi että Suomen Metsästäjäliitto katsovat, että sorsastuksessa  on käytettävä harkintaa, jotteivät taantuvat lajit kärsi eikä vahingossa tule ammutuksi rauhoitettuja lajeja, joista Suomessa on ilmeisesti yleisin saalis harmaasorsa.

Vesilintuja voi houkutella pillin tai kuvien avulla. Lisäksi on suositeltavaa käyttää noutavaa koiraa, esimerkiksi labradorinnoutajaa, jotta saalis varmasti löytyisi.

## Lähteet

## Aiheesta muualla

* Sorsien tunnistus, Riista.fi 
* Hanhien tunnistus, Riista.fi 
* Väänänen Veli-Matti, Malinen Jere. Vesilinnustus. Otava 2009. 
* Teppo Lampio. Linnustus. Weilin+Göös 1987.
* Kari Kemppainen. Paluu hanhisuolle. Kirjapaja 2008.
* Taavetti, Harri, Peltomäki, Jari. Metsästäjän lintuopas. Metsästäjäin keskusjärjestö 2005.
* Dick Forsman, Hannu Pietiäinen, Jörgen Palmgren, Olli Järvinen. Suomen sorsalinnut - määritysopas. Lintutieto 1983.
Very Greasy

**Very Greasy** on yhdysvaltalaisen kitaristi ja laulaja David Lindleyn ja hänen El Rayo-X -yhtyeensä  studioalbumi vuodelta 1988. Levyn on julkaissut Elektra Records, ja sen on tuottanut Linda Ronstadt. Apulaistuottajana on ollut Edd Kolakowski

Levyn on äänittänyt ja miksannut Ed Cherney apunaan Paul Dieter, Sharon Rice ja Duane Seykora. Studiona on ollut losangelesilainen The Complex.

Yksi tai useampi tarkemmin määrittelemättä jäänyt kappale on äänitetty Santa Monicassa SaMo Soun -studiossa. Äänittäjänä ja miksaajana on ollut James Geddes.

Masteroinnin ovat tehneet Doug Sax ja Mike Reese Los Angelesissa The Mastering Labissa.

Levykannen graafisesta suunnittelusta on vastannut Kosh, ja valokuvat on ottanut Robert Blakeman.

## Kappaleet

# Gimme Da' Ting (Alan Roberts) – 4:52
# I Just Can't Work No Longer (Traditional) – 3:41
# Do Ya' Wanna Dance? (Bobby Freeman) – 3:53
# Talk About You – 3:05
# Papa Was a Rolling Stone (Barrett Strong/Norman Whitfield) – 5:01
# Werewolves of London (LeRoy Marinell/Waddy Wachtel/Warren Zevon) – 3:43
# Texas Tango (Robert Frizz Fuller) – 3:25
# Never Knew Her (Bernie Larsen) – 3:51
# Talkin' to the Wino Too (David Lindley) – 3:15
# Tiki Torches at Twilight (Robert Frizz Fuller) – 3:50

Albumin kappaleista esimerkiksi Papa Was a Rolling Stone on ollut The Temptationsin ohjelmistossa ja Werewolves of London on osittain Warren Zevonin tekemä. Do Ya' Wanna Dance? puolestaan on vanha Bobby Freemanin hitti, jota on Suomessa  esittänyt ainakin Hurriganes. Kappaleiden julkaisu- ja kopiointioikeudet kuuluvat Yhdysvalloissa Elektra/Asylum Recordsille ja muualla WEA International Inc:lle.

## El Rayo-X

* David Lindley – laulu, kitara, slide-kitara, buzuki, saz, mandoliini
* Jorge Calderón – basso, taustalaulu
* Walfredo Reyes – rummut, lyömäsoittimet
* Ray Woodbury – kitara, taustalaulu
* William "Smitty" Smith – kosketinsoittimet, taustalaulu

## Lähteet

David Lindley & El Rayo-X CD *Very Greasy* (Elektra Records 960 768-2, 1988)
Luettelo televisiosarjan Hämmästyttävä Hämähäkkimies jaksoista

**Luettelo [[Hämmästyttävä Hämähäkkimies]] -jaksoista**. Jaksot ovat tuotantokausikohtaisessa luettelossa Yhdysvaltain alkuperäisessä esitysjärjestyksessä.

## Ensimmäinen tuotantokausi: 2008

## Toinen tuotantokausi: 2009

## Lähteet
* TV.com
Bruticus

**Bruticus** on Transformers-universumissa esiintyvä Decepticon. Hasbron luoma hahmo esiintyi ensimmäisen kerran vuonna 1986 *[[The Transformers]]* -animaatiosarjassa.

## Televisiosarjat
### The Transformers
Bruticus on viiden Combaticonin: Onslaughtin, Brawlin, Vortexin, Swindlen ja Blast Offin yhdistelmä. Hän teki ensiesiintymisensä sarjan 2. kaudella lopulla jaksossa *Starscream's Brigade*, jossa Starscream rakensi Combaticonit toisen maailmansodan aikaisista sotakoneista. Bruticus oli vahvempi kuin Devastator, mutta hävisi Menasorille. Tappion jälkeen ne kääntyivät Starscreamia vastaan ja päättivät tuhota sekä Autobotit että Decepticonit. Mutta Starscream paljasti Optimus Primelle ja Megatronille Bruticusin heikon kohdan sen selässä ja niin Bruticus oli voitettu. Mutta Megatron otti Starscreamin takaisin palvelukseensa, jos hän korjaisi Combaticonit ja ohjelmoisi ne uskollisiksi Megatronille.

### Transformers: Energon
Transformers: Energonissa esiintyy Decepticon nimeltä **Bruticus Maximus**, joka muodostuu viidestä pienemmästä Decepticonista, jotka muistuttavat kovasti Combaticoneja.

## Hahmoa näytelleet

## Lähteet

## Aiheesta muualla
*Lisätietoa Bruticusista TFWIKI.Netissä, Transformers-aiheisesta wikiassa
E.C. Was Here

**E.C. Was Here** on kitaristi, laulaja ja lauluntekijä Eric Claptonin livealbumi vuodelta 1975. Sen on julkaissut RSO Records ja tuottanut ja remiksannut Tom Dowd Floridan Miamissa Criteria Recording –studioilla.

Levy oli rauhallisemman vaiheen jälkeen Claptonin paluu kitaravetoisemman musiikin ja tässä tapauksessa bluesin pariin. Niinpä levyllä onkin esimerkiksi perinnekappale "Rambling on My Mind", joka esiintyi jo levyllä John Mayall Blues Breakers with Eric Clapton.

Albumi on äänitetty kolmessa vaiheessa. Ensiksi mainitaan Wally Heider Recording Studio Mobile Unit, jossa äänittäjänä on ollut Ed Barton apunaan Bill Brovas, Brian Engolds, Jim Gehr ja Jack Crymes. Toisena studiona on ollut Ronnie Lane's Mobile Unit, jossa äänittäjinä ovat olleet Andy Knight ja Ron Fawcus. Kolmas studio on ollut Record Plant Recording Studio Mobile Unit, ja siellä äänittäjinä ovat olleet Ralph Moss ja Dave Hewitt. 

## Kappaleet

Sivu 1

1. Have You Ever Loved a Woman
: (Billy Myles)
: Lark Music Ltd.
2. Presence of the Lord
: (Eric Clapton)
: Throat Music Ltd.
3. Drifting Blues
: (Johnny Moore, Charles Brown & Eddie Williams)
: United Artists Music Ltd.

Sivu 2

1. Can't Find My Way Home
: (Steve Winwood)
: Island Music Ltd.
2. Rambling on My Mind
: (Trad., sov. Eric Clapton)
: Throat Music Ltd.
3. Further on Up the Road
: (Joel Medwich Veasey & Don D. Robey)
: E.H. Morris & Co. Ltd.

Levyetiketissä aloituskappaleen tekijäksi on merkitty Billy Miles ja päätöskappaleen tekijöiksi Joel Nedwick Veasey ja Don G. Robey.

## Muusikot

* Eric Clapton – kitarat ja laulu
* Jamie Oldaker – rummut
* Carl Radle – basso
* Dick Sims – urut
* Yvonne Elliman – laulu
* George Terry – kitara
* Marcy Levy – tamburiini

Yvonne Elliman duetoi laulajana Claptonin kanssa kappaleilla "Presence of the Lord" ja "Can't Find My Way Home".

## Lähteet

* Eric Clapton LP *E.C. Was Here* (RSO 2394 160, 1975)

## Aiheesta muualla

*
Breakdown (Transformers)

**Breakdown** on kuvitteellinen robotti Transformers-universumissa.

## The Transformers
Breakdown on yksi Stunticoneista, jotka Megatron rakensi nopeista ajoneuvoista, jotka hän oli varastanut.

## Aligned-jatkumo
### War for Cybertron
Breakdown on nuori Decepticon, joka on yksi kolmesta Decepticonkampanjan kolmessa viimeisessä tasossa käytettävästä pelihahmosta. Breakdown käyttää aseinaan EMP-haulikkoa ja energonsapelia.

### Transformers: Prime
Breakdown toimii lääkintämies Knock Outin assistenttina ja on Bulkheadin vanha vihollinen vuosien takaa. Decepticonien käydessä kärsimättömäksi Megatronin parantumisen hitaudesta, Starscream kutsui Knock Outin ja Breakdownin Maahan, jossa he myös etsivät energonkeräintä () Kreikasta.

Breakdownin jäädessä kerran M.E.C.H.:n agenttien vangiksi. Megatronin mielestä ihmisten vangiksi joutuminen oli häpeällistä ja oli valmis jättämään Breakdownin oman onnensa nojaan. Bulkhead vastentahtoisesti pelasti hänet. Starscream sai tietää tästä, mutta lupasi pitää asian salassa. Breakdown sai uuden tilaisuuden lähtiessään etsimään polariteettihanskaa (). Breakdown epäonnistui hanskan saamisessa, mutta sai epäonnistumisensa anteeksi Megatronilta pakottamalla Airachnidin palaamaan Decepticoneihin.

Toisella kaudella Breakdown sai Dreadwingin ohella tehtäväksi salamurhata Airachnidin tämän petosyrityksestä. Mutta Breakdown epäonnistui ja Airachnid repi hänet kappaleiksi. M.E.C.H. löysi hänen jäännöksensä ja yhdistivät ne haavoittuneen johtajansa, Silaksen, elintoimintoihin.

## Ääninäyttelijät

## Lähteet

## Aiheesta muualla
*Lisätietoa Breakdownista TFWIKI.Netissä, Transformers-aiheisesta wikiassa
Motormaster

**Motormaster** on kuvitteellinen robotti Transformers-universumissa.
__NOTOC__
## The Transformers
Motormaster johtaa Stunticoneja, jotka Megatron rakensi nopeista ajoneuvoista, jotka hän oli varastanut. Hän muuntautuu suureksi rekka-autoksi ja kutsuu itseään "Teiden kuninkaaksi". Hänen alaisensa vihaavat häntä, mutta eivät uskalla olla tottelemattakaan.

## The War Within
Motormaster esiintyi *[[Transformers: The War Within]]*-sarjakuvan kolmannessa osassa. Siinä hän tappoi Autobottiveteraani Grimlockin.

## War for Cybertron
Motormaster on pelattavan hahmona pelin Nintendo DS-versiolla.

## Ääninäyttelijät

## Aiheesta muualla
*Lisätietoa Motormasterista TFWIKI.Netissä, Transformers-aiheisesta wikiassa
Isopentenyylipyrofosfaatti-isomeraasi

**Isopentenyylipyrofosfaatti-isomeraasi** eli **isopentenyylidisfosfaatti-Δ-isomeraasi** on entsyymi, joka katalysoi isopentenyylipyrofosfaatin reversiibeliä isomeroitumista dimetyyliallyylipyrofosfaatiksi. Entsyymi on tärkeä osa steroidien ja terpeenien biosynteesiä.

## Esiintyminen ja toimintamekanismi
Isopentanyylipyrofosfaatti-isomeraasia esiintyy useissa kudoksissa. Se on eristetty muun muassa hiivoista, sian maksasta, kurpitsasta, männyn siemenistä ja appelsiinin kuoresta. 

Isopentenyylipyrofosfaatin lisäksi entsyymin on todettu katalysoivan myös eräiden isopentenyylipyrofosfaattia muistuttavien yhdisteiden, kuten 3-metyyli-2-pentenyylipyrofosfaatin, isomeroitumista. Pyrofosfaattiryhmällä on tärkeä rooli substraatin sitoutumisessa entsyymin aktiiviseen kohtaan. Isomeroitumismekanismi tapahtuu karboniumionivälivaiheen kautta ja tasapaino suosii allyyllistä dimetyyliallyylipyrofosfaattia.

## Olosuhteet ja inhibiittorit
Entsyymi tarvitsee kofaktorikseen NADH- tai FMN-molekyylin. Lisäksi magnesium- tai mangaani-ionit ovat entsyymin toiminnan kannalta välttämättömiä. Isopentenyylipyrofosfaatti-isomeraasi toimii eliöstä riippuen tehokkaimmin, kun lämpötila on välillä 15&ndash;85&nbsp;°C ja pH välillä 5,5&ndash;8,5. Ihmisellä sopiva pH on 7. Monet orgaaniset pyrofosfaatit ovat isopentenyylipyrofosfaatti-isomeraasin inhibiittoreita. Tällaisia ovat muun muassa geranyylipyrofosfaatti ja farnesyylipyrofosfaatti. Myös pyrofosfaatti-ionin on todettu haittaavan entsyymin toimintaa.

## Lähteet
Ratamelonnan maailmanmestaruuskilpailut

**Ratamelonnan maailmanmestaruuskilpailut** ovat ratamelonnan tärkeimmät arvokilpailut yhdessä olympialaisten ratamelonnan kanssa. Kilpailujen organisoinnista vastaa Kansainvälinen Kanoottiliitto. Ensimmäiset MM-kilpailut järjestettiin Vaxholmissa 1938, ja vuodesta 1970 kilpailut on järjestetty vuosittain olympiavuosia lukuun ottamatta. 

Ratamelonnan MM-kilpailuissa on kilpailu alusta saakka kajakilla ja kanadalaiskanootilla yhden, kahden ja neljän henkilön luokissa. Kilpailumatkoina ovat nykyisin 200, 500, 1&nbsp;000 ja 5&nbsp;000 metriä sekä 4&nbsp;×&nbsp;200 metrin viesti. Aiemmin on kilpailtu myös 10&nbsp;000 metrillä sekä 4&nbsp;×&nbsp;500 metrin viestissä.

## Kilpailut



## Mitalitaulukko 1938–2009
Lähde: Sports123.com

## Lähteet

## Aiheesta muualla
*Kansainvälisen kanoottiliiton sivusto
ORP Wilk

**ORP Wilk** () (viirinumero N63) oli Puolan laivaston Wilk-luokan sukellusvene toisessa maailmansodassa.

## Valmistus

Alus tilattin Ranskasta Le Havresta Chantiers Augustine Normandin telakalta, missä köli laskettiin 1927. Alus laskettiin vesille 12. huhtikuuta 1929 ja otettiin palvelukseen 1931.

## Palvelus
Toisen maailmansodan alkamisen jälkeen 1. syyskuuta 1939 *Wilk* osallistui Puolan rannikon puolustamiseksi Worekin suunnitelmaan, jonka mukaisesti alus laski miinansa 3. syyskuuta. Kärsittyään taisteluissa vaurioita alus lähti 10. syyskuuta Puolasta paeten Itämeren halki ja saapui 20. syyskuuta Rosythiin.

Sukellusvene huollettiin Rosythissa, minkä jälkeen se aloitti partioinnin Pohjanmerellä. Alus siirrettiin syksyllä 1940 huollettavaksi telakalle, missä se oli lähes vuoden. Se palveli huollosta palattuaan koulualuksena. Aluksen heikon kunnon vuoksi se poistettiin 2. huhtikuuta 1942 palveluksesta ja sijoitettiin reserviin. Se poistettiin 1951 Puolan merivoimista ja hinattiin Puolaan romutettavaksi. Alus romutettiin 1954. 

## Lähteet
*
*

### Viitteet
Desto

**Desto** (oikealta nimeltään **Risto Roman**, s. 5. huhtikuuta 1981) on helsinkiläinen dubstepin ja grimen tuottaja sekä DJ .

Isosta-Britanniasta lähtöisin olevan Kmag-lehden artikkelissa (2009) artistin tyylin kuvaillaan sisältävän *"C64-melodioita sekä murskaavan elektronisia bassolinjoja"*. Deston kerrotaan saaneen tunnustusta useilta dubstep-genren arvostetuilta artisteilta.  Desto ja Tes La Rok isännöivät 2008-2012 omaa dubstep-aiheista erikoisohjelmaansa Bassoradiossa  ja vuodesta 2013 Desto on luotsannut grimeen, footworkiin ja muihin moderneihin bassomusiikin tyyleihin keskittyvää 
Signal Life Showta samalla radiokanavalla. Signal Life on Deston ja TWWTH:in (tunnetaan myös artistinimellä MattiP) pienlevy-yhtiö, joka keskittyy modernin elektronisen rytmimusiikin julkaisemiseen. Vuonna 2008 artisti kutsuttiin osallistumaan Barcelonassa järjestettyyn Red Bull Music Academy -musiikkiakatemiaan  ja esiintyi grime artisti Skeptan kanssa yli 20000 ihmiselle. Urallaan Desto on esiintynyt niin Lontoon Fabricissa kuin myös Shanghain Shelter-klubilla ja ympäri Eurooppaa. Desto harrasti lapsena kymmenen vuotta pianon soittoa, aloitti elektronisen musiikin tekemisen 1993 Scream Tracker 3 -ohjelmistolla ja hän on myös Rome-1 -nimellä mukana helsinkiläisessä Flow Mo -breakdanceryhmässä.

## Diskografia

**Omat julkaisut:**

* *Desto - Immortality EP (Signal Life, 2017)*
* *Desto - Emptier Streets (Rwina Records, 2013)*
* *Desto - Glass Clouds EP (Ramp Recordings, 2011)*
* *Las - Power Surge (Desto Remix)  (Black Box, 2011)*
* *Desto - Desto EP (Noppa Recordings, 2010)*
* *Desto - Bounce (Boombap Records, 2009)*
* *Tes La Rok & Desto - Low (Argon, 2008)*

**Kappaleet muilla julkaisuilla:**

* *Desto - Disappearing, Reappearing Ink (Ramp Recordings 2010)*
* *Desto - Lost Bits (FACT Magazine, 2010)*
* *Desto feat. Wild Bill Ricketts - Phase2 (Various Assets RBMA, 2008)* 

## Lähteet

## Aiheesta muualla
* https://soundcloud.com/desto - Desto on Soundcloud
* http://twitter.com/destoSGNLF - Desto on Twitter
* https://www.facebook.com/Destosounds - Desto on Facebook
*
Marianne (kappale)

**Marianne** on laulaja ja lauluntekijä Matti Inkisen johtaman SIG-yhtyeen kappale ja single. Sen julkaisi Love Kustannus Johanna-levymerkillä sarjatunnuksella JHNS 130. Singlen kappaleet ovat vuoden 1980 debyyttialbumilta *[[Matkalla maineeseen (albumi)|Matkalla maineeseen]]*.

## Kappaleet singlellä

**A-puoli**
#

**B-puoli**

#
Maratinvinttikoira

**Maratinvinttikoira** on intialainen koirarotu. Se on harvinainen ja kotialueensa Maratin maakunnan ulkopuolella tuntematon. 

## Ulkonäkö
Maratinvinttikoira on pieni, sileäkarvainen vinttikoira. Sitä kuvaillaan usein lyhytkarvaisen salukin näköiseksi, jota hieman pienempi se on. Se antaa vaikutelman nopeudesta yhdistettynä kestävyyteen. Se on tiivisrakenteinen, lihaksikas ja syvärintainen. Karvapeite on lyhyt ja antaa hyvän suojan Intian olosuhteita vastaan. Yleisimpiä värityksiä ovat valkoinen liuskeensinisin ja ruosteenruskein merkein (blue tricolor) ja sininen keltaisin merkein (blue&tan), mutta myös brindle on melko tavallinen. Säkäkorkeus on 56 cm.

## Luonne ja käyttäytyminen
Rotu on vaistomaisen rohkea ja metsästyskykyinen. Se käyttää kyseisiä ominaisuuksiaan hyödyksi erinomaisen näkökykynsä, nopeiden raajojensa ja terveiden lihastensa lisäksi. Sitä on käytetty mm. sian ja pantterin metsästykseen, ja se työskentelee sekä kukkuloisessa maastossa että tasangoilla. Se on sopeutunut työskentelemään tehokkaasti kuumassa ilmastossa.

Rotua käytetään lähes yksinomaan metsästykseen; Intian elintaso tekee pelkän lemmikkikoiran omistamisesta vähäpätöisen harrastuksen. Kuitenkin muutama seurakoirana pidetty yksilö on todistettavasti onnistunut tehtävässään ja ollut isäntäväelleen uskollinen kumppani.

## Alkuperä
Maratinvinttikoiran alkuperä on epäselvä: se on joko salukin jälkeläinen tai muiden kotoperäisten intialaisten vinttikoirien paikallismuunnos. Sen pieni koko rampurinvinttikoiraan ja muihin intialaisiin koiriin verrattuna viittaisi joko saluki-esi-isään tai puhtaaseen, muinaiseen alkuperään - näistä jälkimmäinen on rodun harrastajien suosima teoria. Poikkeuksellisen nopeutensa ja voimansa vuoksi se on menestynyt pienen ja keskikokoisen riistan jäljestyksessä alkuperäismaakunnassaan Maratissa. Yksikään suurempi kenneljärjestö ei ole tunnustanut sitä. Se oli erittäin harvinainen myös kotimaassaan jo 1900-luvun alussa, ja S. Theodore Baskaranin mukaan sitä ei ole nähty siellä miesmuistiin.

## Lähteet
Röyhy

**Röyhy** on heinäkasveilla tavattava kukintotyyppi. Se on terttumainen, pitkälapakkoinen kerrannaiskukinto, jonka haarojen kärkeen on kehittynyt tähkylöitä tai mykeröitä. Kukkalapakko on se osa kasvin vartta, johon kukat kiinnittyvät. Jos lapakon haarat ovat itsekin haarautuneita, syntyy kerrannaiskukinto. Tähkylä on heinä- ja sarakasvien pieni tähkä eli osakukinto. Tähkylä vastaa toiminnaltaan terälehdellisten kasvien kukkaa. Kukinto on röyhymäinen esimerkiksi järviruo'olla (*Phragmites australis*).

## Lähteet

## Aiheesta muualla
When the Saints Go Marching In

”**When the Saints Go Marching In**”, usein lyhennettynä ”**The Saints**”, on yhdysvaltalainen kansanlaulu 1800-luvulta. Sävellyksen alkuperää ei tiedetä, mutta se sekoitetaan joskus James M. Blackin ja Katherine E. Purvisin vuonna 1896 julkaisemaan lauluun ”When the Saints Go Marching In” ja merkitään Blackin ja Purvisin tekemäksi. Kyseessä on kuitenkin eri kappale.

Louis Armstrong nauhoitti kappaleen ensimmäisen kerran vuonna 1938 ja julkaisi siitä noin 40 versiota uransa aikana. Kappale yhdistetään usein New Orleansin Dixieland-yhtyeisiin, mutta sen ovat nauhoittaneet lukuisat esittäjät eri tyylilajeissa. Muun muassa Judy Garland, Lionel Hampton, Nat King Cole, Elvis Presley, Coleman Hawkins ja The Beatles ovat äänittäneet kappaleen.

Kappaletta toivottiin aikoinaan niin usein Dixieland-konserteissa, että sen toivomisesta veloitettiin korkeampi hinta kuin muiden kappaleiden. New Orleansin Preservation Hallissa oli käytössä hinnasto ”dollari standardin toivomisesta, kaksi dollaria epätavallisesta toivomuksesta ja viisi ’The Saintsista’”.

## Lähteet
Michael Hester

**Michael Hester** (s. 2. toukokuuta 1972 Sydney, Australia) on uusiseelantilainen jalkapallotuomari. Ammatiltaan hän on laivastoupseeri. Hester on toiminut kansainvälisenä tuomarina vuodesta 2007 alkaen; hänen ensimmäinen kansainvälinen ottelunsa oli Tahitin ja Uuden-Kaledonian kohtaaminen elokuussa 2007. Hän tuomitsee muun muassa A-Leaguessa ja Uuden-Seelannin jalkapalloliigassa. Hän on myös tuominnut jalkapallon MM-kilpailuissa, OFC Nations Cupissa ja alle 17-vuotiaiden MM-kilpailuissa. Vuonna 2009 Hester valittiin Uuden-Seelannin jalkapalloliigan huomattavimmaksi urheiluvaikuttajaksi.

## Lähteet
*

### Viitteet
Elon Lindenstrauss

**Elon Lindenstrauss** (; s. 1. elokuuta 1970 Jerusalem, Israel) on israelilainen matemaatikko, joka palkittiin Fieldsin mitalilla vuonna 2010.

Lindenstrauss syntyi vuonna 1970 Jerusalemissa. Hänen vanhempansa ovat Naomi ja Joram Lindenstrauss, joka oli tunnettu matemaatikko. Elon Lindenstrauss voitti 18-vuotiaana pronssimitalin kansainvälisistä matematiikkaolympialaisista. Tämän jälkeen hän suoritti asepalveluksensa Israelin puolustusvoimien Talpiot-ohjelmassa. Lindenstrauss opiskeli Jerusalemin heprealaisessa yliopistossa. Alemman korkeakoulututkinnon hän suoritti matematiikasta ja fysiikasta vuonna 1991, ja maisterin paperit hän sai matematiikasta vuonna 1995. Tohtorin arvon Lindenstrauss sai vuonna 1999, ja hänen väitöskirjansa nimi oli *Entropy Properties of Dynamical Systems*.

Lindenstrauss opetti Jerusalemin heprealaisessa yliopistossa jo ennen valmistumistaan, jonka jälkeen hän muutti Yhdysvaltoihin. Hän työskenteli Princetonissa sijaitsevassa Institute for Advanced Studyssä  1999–2001. Seuraavat kaksi vuotta hän toimi apulaisprofessorina Stanfordin yliopistossa, ja  2003–2005 hän työskenteli Clay-instituutissa. Vuodet 2004–2010 hän toimi professorina Princetonin yliopistossa, ja vuodesta 2008 hän on ollut myös Jerusalemin heprealaisen yliopiston professori.

Vuonna 2010 Lindenstraussille myönnettiin Fieldsin mitali työstään lukuteorian parissa. Mitali tuli erityisesti ergodisen teorian tutkimuksesta, ja sen soveltamisesta lukuteoriaan. Hän on ollut Academia Europæan jäsen vuodesta 2012.

## Lähteet
Sinfonia nro 4 (Mendelssohn)

Felix Mendelssohn Bartholdyn **neljäs [[sinfonia]]** A-duurissa (op. 90) tunnetaan lisänimellä *Italialainen*. Teoksen historia juontaa juurensa Mendelssohnin vuosien 1829–1831 Euroopan-kiertueeseen. Säveltäjä luonnosteli teostaan jo Italiassa, mutta jätti työnsä kesken. Se kuitenkin valmistui myöhemmin Berliinissä vastauksena Lontoon filharmonisen seuran pyyntöön. Säveltäjä itse johti teoksensa kantaesityksen Lontoossa 13. toukokuuta 1833. Hän kuitenkin oli tyytymätön siihen ja teki sinfoniasta uudistetun version vuonna 1837. Hän jopa suunnitteli säveltävänsä vaihtoehtoiset versiot kolmesta viimeisestä osasta. Teosta ei julkaistu Mendelssohnin elinaikana, vaan se painettiin vasta vuonna 1851.

Teoksen vaatima orkesteri koostuu kahdesta huilusta, kahdesta oboesta, kahdesta klarinetista, kahdesta fagotista, kahdesta käyrätorvesta, kahdesta trumpetista, patarummuista ja jousista. 

## Osat

# Allegro vivace
# Andante con moto
# Con moto moderato
# Saltarello: Presto

Riemukas ensimmäinen osa on sonaattimuotoinen. Sitä seuraava osa on d-mollissa ja perustuu vaikutelmaan uskonnollisista menoista, joita säveltäjä todisti Napolissa. Kolmas osa on menuetti. Neljäs osa on mollissa, ja siinä on vaikutteita roomalaisesta saltarellosta sekä napolilaisesta tarantellasta. Koko teoksen tyypillinen esitys kestää puolisen tuntia.

## Aiheesta muualla
* Allmusic.com: Symphony No. 4 in A major ("Italian"), Op. 90 
* IMSLP: Symphony No.4, Op.90 (Mendelssohn, Felix) (nuotteja)
Suomen Chiliyhdistys

**Suomen Chiliyhdistys ry** on suomalainen chiliharrastajien järjestö, joka on perustettu 2007. Yhdistyksen puheenjohtajana toimii Kai Mattlar.

Yhdistyksen tarkoituksena on levittää chileihin ja niiden kasvatukseen liittyvää tietoutta. 

Yhdistys järjesti elokuussa 2010 ensimmäiset Naga Morich -chilin syönnin MM-kilpailut. 

Chiliyhdistys ja Poppamies oy järjestävät vuosittain Tampereella Chilifest Finland -tapahtuman.

## Lähteet

## Aiheesta muualla
* Chiliyhdistyksen viralliset kotisivut
* Chilifoorumin yhdistysosio
* ChiliWiki
Montenegronajokoira

**Montenegronajokoira** () on montenegrolainen koirarotu, joka tunnettiin nimellä **jugoslavianvuoristoajokoira** () vuoteen 1997 asti. Se on nykyisin uhanalainen.

## Ulkonäkö

Rotu muistuttaa paljon itävallanajokoiraa. Sen karvapeite on sileä ja väritys musta ruosteenruskein merkein. Säkäkorkeus on 46–56 cm ja paino 20–25 kg.

## Alkuperä
Montenegronajokoira on kotoisin Balkanin vuoristoalueilta. Varmuudella voidaan sanoa, että se on samaa alkuperää kuin muutkin balkanilaiset ajokoirat. Se tunnettiin aiemmin nimellä *musta ajokoira*. Sitä käytetään ketun, jäniksen ja pienriistan – toisinaan myös kookkaampien eläinten kuten hirven tai villisian – metsästykseen.

Rodun aiempi nimitys oli jugoslavianvuoristoajokoira, mutta FCI vaihtoi sen nykyiseen muotoon 15. heinäkuuta 1997. Sen ensimmäinen rotumääritelmä aiemmalla nimellä on vuodelta 1924. FCI hyväksyi sen 8. toukokuuta 1969 Varsovassa. Amerikan Harvinaisten Rotujen Yhdistys *ARBA* luokittelee sen uhanalaiseksi.

## Kuuluisia rodun edustajia
Ehkäpä kuuluisin kuvaus montenegronajokoirasta on käsinukke "Triumph, the Insult Comic Dog", joka esiintyi säännöllisesti NBC:n TV-ohjelmassa Late Night with Conan O'Brien. Vaikka käsinukella on sille ominaiset ulkonäköpiirteet ja sitä kutsuttiin sellaiseksi monien esiintymisten aikana, teksti, joka määritti Triumphin jugoslavianvuoristoajokoiraksi, poistettiin nopeasti Naton entistä Jugoslaviaa kohtaan tekemän sotilastoimenpiteen jälkeen.

## Lähteet

## Aiheesta muualla
*Montenegronajokoira-informaatio (montenegroksi)
Ngô Bảo Châu

**Ngô Bảo Châu** () (28. kesäkuuta 1972 Hanoi, Pohjois-Vietnam) on vietnamilais-ranskalainen matemaatikko, joka palkittiin Fieldsin mitalilla vuonna 2010. Hänet tunnetaan erityisesti Langlandsin ohjelman fundamentaalisen lemman todistamisesta.

Châu muutti Ranskaan, kun oli suorittanut toisen asteen koulun Vietnamissa. Hän opiskeli Pariisissa École normale supérieuressa ja Université Paris-Sudissa. Tohtorin arvon hän suoritti Gérard Laumonin ohjauksessa Paris-Sudista. Valmistumisensa jälkeen hän jäi professoriksi Paris-Sudiin. Lisäksi hän ollut Princetonin Institute for Advanced Studyn jäsen, ja syyskuussa 2010 hän aloittaa professorina Chicagon yliopistossa.

Châu palkittiin Fieldsin mitalilla vuonna 2010. Hän sai mitalin fundamentaalisen todistamisesta. Lemma on osa Langlandsin ohjelmaa, jonka tarkoituksena on yhtenäistää tiettyjä algebran ja lukuteorian elementtejä. *[[Time]]*-lehti valitsi Châun suorituksen Langlandsin konjektuurin parissa vuoden 2009 kymmenen tärkeimmän tieteellisen saavutuksen listalle.

## Lähteet
ORP Ryś

**ORP Ryś** () (viirinumero N63) oli Puolan laivaston Wilk-luokan sukellusvene toisessa maailmansodassa.

## Valmistus

Alus tilattiin Ranskasta St. Nazairesta Ateliers et Chantiers de la Loirelta, missä köli laskettiin 28. toukokuuta 1927. Se laskettiin vesille 22. huhtikuuta 1929 ja otettiin palvelukseen 2. elokuuta 1931. 

## Palvelus
Toisen maailmansodan alkaessa 1. syyskuuta 1939 *Ryś* osallistui Worekin suunnitelmaan Puolan rannikon puolustamiseksi. Seuraavana päivänä alus joutui ilmahyökkäykseen ja pinta-alusten maaliksi, jolloin pudotettiin ainakin 26 syvyyspommia. Se laski 3. syyskuuta 20 miinan sulun Helin niemimaan kärjestä 10 merimailia itään. Samana yönä alus joutui Saksan laivaston miinanraivaajien ja sukellusveneentorjunta-alusten piirittämäksi. Koska se ei päässyt karkuun, alus nousi pintaan tulittaen tykillä. Alus pääsi pakenemaan takaa-ajajiltaan.

Alus joutui 4. syyskuuta ilmahyökkäykseen. Lentokoneen pudottamat pommit aiheuttivat alukselle vaurioita kuten polttoainevuodon. Yön kuluessa alus kävi korjattavana Helin laivastotukikohdassa. Alus joutui lopulta vetäytymään taisteluissa saamiensa vaurioiden takia puolueettomaan Ruotsiin, jossa se internoitiin 17. syyskuuta.

Sodan päätyttyä *Ryś* palautettiin lokakuussa 1945 Puolaan, jossa se oli Puolan kansantasavallan laivastossa, kunnes se poistettiin 1955 palveluksesta. Alus romutettiin 1956.

## Lähteet
*
*

### Viitteet
Tirolinajokoira

**Tirolinajokoira** () on itävaltalainen koirarotu.

## Ulkonäkö
Tirolinajokoira on keskikokoinen ja vankkarakenteinen ajokoira, jonka runko on pitkä, suorakaiteen muotoinen ja hieman korkeuttaan pidempi. Luusto on keskivahva, jäntevä ja lihaksikas. Silmät ovat suuret ja väriltään tummanruskeat. Korvat ovat riippuvat, leveät, ylöskiinnittyneet ja kärjistään pyöristyneet. Urosten säkäkorkeus on 44–50 cm ja narttujen 42–48 cm.

Karvapeite on kaksinkertainen ja tiheä; pohjavilla on karkea; takaraajat hapsuiset ja häntä tiheästi hapsuttunut. Väreistä hyväksytään punainen, musta ruosteenruskein merkein (black & tan) ja ns. "kolmivärinen" eli tricolor (jossa kuitenkin vain hyvin pienet, tarkasti määritellyt valkoiset merkit). Punainen on sävyltään joko fawn tai peuranpunainen - fawn'n tulee olla riittävän tumma. Black & tan'n pääväri tai satula on musta; päässä, raajoissa ja mahassa on punaiset merkit; silmien yläpuolella olevat merkit (ns. *vieräugl* eli "nelisilmä") hyväksytään. Molemmissa väreissä voi esiintyä valkoisia merkkejä niskassa, rinnassa, raajoissa ja käpälissä.


Kuva:Tiroler Bracke detail.jpg|Punainen
Kuva:Rüde im alter von 1. Jahr.jpg|Black & tan


## Luonne ja käyttäytyminen
Rotu on kiivas, vakaa, sitkeä ja tarkkavainuinen metsästäjä. Se metsästää yleensä yksin ja sillä on hyvä suuntavaisto ja jäljestyskyky.

## Alkuperä
Tirolinajokoira on nimensä mukaisesti kotoisin Tirolista, missä sen historia ulottuu 1800-luvulle asti. 1860-luvulla paikalliset metsästäjät aloittivat sen jalostamisen muinaista alkuperää olleista koirista, jotka oli tunnettu alueella jo keskiajalta lähtien. Varhaiset Alppien ajokoirat olivat kulkeutuneet alueelle alun perin kelttien mukana - täten tirolinajokoira polveutuu oletettavasti kelttienajokoirasta (*Keltenbracke*, mahdollisesti sama rotu kuin kelttienvinttikoira), mutta sen tiedetään olevan myös kaukaista sukua itävallanajokoiralle. 1500-luvulla keisari Maximilian I käytti silloista paikallista ajokoiraa kaniinin ja ketun metsästykseen sekä haavoittuneen riistan – pääasiassa hirvieläinten – jäljittämiseen. 1860-luvulla aloitettu valikoiva jalostus johti siihen, että vuonna 1896 paikalliset kasvattajat olivat valmiit esittelemään uuden rotunsa Innsbruckissa. Se sai samana vuonna ensimmäisen rotumääritelmänsä ja hyväksyttiin roduksi vuonna 1908. 

### Matalaraajainen tirolinajokoira
Rodusta oli aiemmin olemassa myös matalaraajainen muunnos *Tiroler Niederbracke* (englanniksi *Dwarf Tyrolean Hound*), mutta se poistettiin virallisesta rotumääritelmästä vuonna 1994. Se oli 30-39 cm korkea.

## Lähteet
### Viitteet